Okresná prokuratúra Bratislava IV 
Saratovská 1/A, 844 61 Bratislava 4 	

Sp. zn. : 1 Pv 458/13/1104	Bratislava IV, 13.1.2014
EEČ : 2-11-13-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
na tom skutkovom základe že, i napriek zákonnej vyživovacej povinnosti prispievať na výživu svojich dvoch maloletých dcér, a to XXXXX, nar. XXXXX a XXXXX, nar. XXXXX, obe bytom XXXXX XXXXX vyplývajúcej mu z ustanovenia § 62 zákona o rodine, deklarovanej mu rozsudkom Okresného súdu XXXXX IV sp. zn. XXXXX zo dňa  XXXXX, právoplatným dňa XXXXX, ktorým bol zaviazaný prispievať na výživu svojej dcéry XXXXX sumou 53,11,- € (1.600,- Sk) a na výživu svojej dcéry XXXXX sumou 49,79,- € (1.500,- Sk) mesačne vždy do 15. dňa v mesiaci, a to počínajúc dňom právoplatnosti rozsudku vopred k rukám matky oprávnených detí XXXXX, trvale bytom XXXXX - XXXXX, si túto povinnosť voči svojim dvom dcéram riadne a včas neplní od mesiaca jún 2010 až doposiaľ, s výnimkou obdobia od 19.07.2010 do 16.08.2011 keď mal počas výkonu trestu odňatia slobody nahlásenú vyživovaciu povinnosť v ÚTOS Hrnčiarovce nad Parnou voči svojim dvom dcéram XXXXX, čím mu za uvedené obdobie vznikol voči matke oprávneného dieťaťa dlh na výživnom v celkovej výške 2.984,10 €, pričom počas neplnenia vyživovacej povinnosti v evidencii uchádzačov o zamestnanie ÚPSVaR evidovaný bol, a to v období od 01.03.2010 do 05.03.2010 a v období od 20.02.2012 do 16.04.2012, s tým, že v každom z týchto období bol z príslušnej evidencie vyradený pre nespoluprácu, dávky v hmotnej núdzi a ani iné sociálne dávky nepoberal, v danom období vykonával prácu na dohodu o pracovnej činnosti vo viacerých spoločnostiach, pričom bol tiež opakovane riadne zamestnaný, a uvedeného konania sa dopustil napriek tomu, že bol rozsudkom Okresného súdu XXXXX IV sp. zn. XXXXX zo dňa XXXXX právoplatným dňa XXXXX odsúdení za prečin zanedbania povinnej výživy podľa § 207 ods. 1 Tr. zák. a tiež bol trestným rozkazom Okresného súdu XXXXX IV č.k. XXXXX zo dňa XXXXX, právoplatným dňa XXXXX odsúdený za prečin zanedbania povinnej výživy podľa § 207 ods. 1, ods. 3 písm. c/ Tr. zák.  

lebo zanikla trestnosť činu

Odôvodnenie:
	Vyšetrovateľ OKP OR PZ XXXXX IV  uznesením XXXXX zo dňa XXXXX  podľa § 199 ods. 1 začal trestné stíhanie a súčasne  podľa § 206 ods. l Tr. poriadku vzniesol obvinenie XXXXX pre prečin zanedbania povinnej výživy podľa § 207 ods. l, ods. 3 písm. c/  Tr. zákona na vyššie uvedenom skutkovom základe.
	Dňa 03.01.2013 vyšetrovateľ PZ predložil na tunajšiu okresnú prokuratúru  spisový materiál s návrhom na zastavenie trestného stíhania podľa § 215 ods. l písm. XXXXX  Tr. poriadku.
	V rámci preskúmania návrhu a na vec sa vzťahujúceho spisového materiálu som dospela k záveru, že návrh povereného príslušníka PZ je dôvodný.
	Vyšetrovaním  bolo v prípravnom konaní preukázané, že obv. XXXXX je otcom XXXXX, nar. XXXXX a XXXXX, nar. XXXXX, obe bytom XXXXX XXXXX a že si obvinený riadne neplnil svoju vyživovaciu povinnosť, čím mu vznikol dlh na výživnom na obe dcéry spolu v sume 2.984,10  €  za obdobie od mesiaca máj jún 2010 do mesiaca december 2013 /vrátane/.
Matka detí XXXXX pri výsluchu dňa 16.12.2013 uviedla, že obvinený uhradil svoj dlh na výživnom na obe dcéry dodatočne a to tak, že obvinený XXXXX dňa 17.09.2013 uhradil časť dlhu na výživnom v sume 2.366,70 €, dňa 10.12.2013 jej vložil na účet sumu 220.- € a dňa 12.12.2013 jej vložil na účet sumu 502.- €, čiže spolu uhradil  sumu 3.088,70 €, s tým, že obvinený XXXXX má riadne zaplatené výživné na obe dcéry vrátane výživného na mesiac január 2014, a teda zanikla trestnosť činu.  Uvedené skutočnosti zhodne uviedol aj obv. XXXXX vo výsluchu dňa 17.12.2013.  V spise sa tiež nachádzajú potvrdenia o vkladoch na bankový účet. 
Matka XXXXX súčasne pri výsluchu uviedla, že počas neplnenia si vyživovacej povinnosti otcom dcéra XXXXX a ani dcéra XXXXX netrpeli núdzou a neplnenie vyživovacej povinnosti zo strany obv. XXXXX nezanechalo na nich trvalo nepriaznivé  následky.  
	Vyhodnotením spisu som mám za to, že obvinený XXXXX dodatočne splnil svoju povinnosť a trestný čin nezanechal na deťoch trvalo nepriaznivé následky.  Na základe vyššie uvedených skutočností som dospela k záveru, že trestnosť trestného činu zanedbania povinnej výživy podľa § 207 Tr. zákona v zmysle § 86 písm. a/ Tr. zákona  zanikla k 12.12.2013.
	Podľa § 86 písm. a/ Tr. zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky  a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa §  215 ods. l písm. g/ Tr. poriadku  prokurátor zastaví trestné stíhanie, ak zanikla trestnosť činu.
	Vzhľadom na vyššie uvedené skutočnosti a riadiac sa citovanými ustanoveniami  Trestného zákona a Trestného poriadku rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Petra Vodová
prokurátorka